BJC เด้ง 2% โบรกฯเชียร์ซื้อเป้า 66 บ. คาดโกยกำไรไตรมาส 4 พีคสุดของปี
BJC เด้ง 2% โบรกฯเชียร์ซื้อเป้า 66 บ. คาดโกยกำไรไตรมาส 4 ทะลุ 1.7 พันลบ.พีคสุดของปี โดยปิดตลาดเช้านี้อยู่ที่ 51 บาท บวก 1 บาท หรือ 2% สูงสุดที่ 52 บาท ต่ำสุดที่ 50 บาท ด้วยมูลค่าซื้อขาย 148.88 ล้านบาท
28 ธ.ค. 2561

ผู้สื่อข่าวรายงานว่า ราคาหุ้น บริษัท เบอร์ลี่ ยุคเกอร์ จำกัด (มหาชน) หรือ BJC ปิดตลาดเช้านี้อยู่ที่ 51 บาท บวก 1 บาท หรือ 2% สูงสุดที่ 52 บาท ต่ำสุดที่ 50 บาท ด้วยมูลค่าซื้อขาย 148.88 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ แนะนำซื้อ BJC ราคาเป้าหมายปี 2562 เท่ากับ 66 บาทคาดกำไรสุทธิผ่านจุดต่ำสุดไปแล้ว และ ไตรมาส 4/61 น่าจะทำจุดสูงสุดของปีที่ 1,750 ล้านบาท เพราะธุรกิจ Packaging ฟื้นตัว และโมเมนตัมของ BIGC ที่ดีขึ้นต่อเนื่องจาก SSSG 4QTD ที่เป็นบวกเล็กน้อย รวมถึงภาษีจ่ายที่ลดลง หลังจากปรับโครงสร้างแล้วเสร็จ
โดยในรอบ 1 เดือนที่ผ่านมา ยัง Underperform SET50 อยู่ 2% ขณะที่ NVDR ซื้อสุทธิต่อเนื่องเป็นเดือนที่ 3 ติตต่อกัน ทำสถิติสูงสุดใหม่ที่ 81.2 ล้านหุ้น